Fire af AaB's unge talenter får nu chancen for at komme på banen som SAS Liga-spillere. Daniel Christensen, Emil Haucke, Casper Nordstrøm og tvillingebroderen Jacob Nordstrøm vil alle være en del af AaB's SAS Liga-trup, når træningen efter nytår genoptages den 15. januar. Den teknisk stærke venstrekant-spiller Daniel Christensen har i 2007 været amatørspiller i AaB, hvor han i dette efterår har optrådt på mandskabet i 2. division. Klubbens egne talenter Daniel Christensen har foreløbig kontrakt med AaB indtil den 31. december 2008, hvilket ligeledes gælder for tvillingerne Casper og Jacob Nordstrøm, der begge avancerer fra AaB's bedste ynglingehold. Mens Casper Nordstrøm har sin force i forsvaret og på den defensive midtbane, er Jacob Nordstrøm en udpræget offensiv-spiller. Emil Haucke, der foreløbig har en aftale indtil sommer, er som Casper Nordstrøm bedst i defensiven. Med de fire ovennævnte navnes ankomst vil 14 ud af 28 spillere i SAS Liga-truppen fra nytår være et produkt af AaB's talent- og ungdomsarbejde.

Opsummering:
Tvillingebrødre på vej ind i SAS Liga-truppen